Ұйымдастырылған оқу қызметінің конспекті

Білім саласы : «Коммуникация»
Бөлімі: Қазақ тілі
Тақырыбы : Менің Отаным- Қазақстан!
[bookmark: _GoBack]Мақсаты : Балаларға патриоттық тәрбие беру. Еліне, Отанына, туған жеріне деген сүйіспеншілігін арттыру. 
Білімділік:  Балалардың білімдерін жетілдіру.
Дамытушылық: Тақпақтар, мақал-мәтел арқылы ой-өрісін кеңейту, сөздік қорларын молайтып, тілдерінің дамуына ықпал ету.
Тәрбиелік: Еліне деген патриоттық сезімге тәрбиелеу.
Қостілді компонент: Қазақстан республикасы, елбасы- Нұрсұлтан Әбішұлы Назарбаев, елорда- Астана қаласы, рәміз, ту,елтаңба, гимн. 
Көрнекіліктер: Мемлекеттік рәміздер, тақырыпқа байланысты  суреттер.	
Әдіс-тәсілі: түсіндіру, әңгімелету, сұрақ-жауап, ойын. 
	Қызмет  кезеңдері
	Педагогтің қызметі

	Мотивациялық қозғаушылық



	Сәлемдесу.
Шаттық шеңбері. 
Сәлем саған жер ана!
Сәлем саған нұрлы күн!
Аман-есен болайық
Бейбітшілік қалайық!

	Ұйымдастыру-
іздестіру
	Мұғалім: Балалар қазір қандай мезгіл?
 Балалар:Қыс мезгілі.
Мұғалім: Қыс мезгілінде қандай айлар бар?
Балар: Декабрь-желтоқсан
             Ай бұл қыс басталған
             Январь -қаңтар
             Айнала ақ қар
             Февраль-ақпан
             суықтан сақтан
Мұғалім: Бүгінгі тақырыбымызды бастамас бұрын мен сендерге сөзжұмбақ жасырғым келіп тұр. 
- Мынау не?
Баллар: Мынау орындық
- орындық сөзінде бірінші қай дыбысты естіп тұрсыңдар?
-"О" дыбысы
- Мынау не?
-  Мынау түлкі
-  түлкі сөзіндегі бірінші дыбысы қандай?
- "Т" дыбысы.
- Мынау не?
- Мынау арыстан
- Арыстан сөзі қай дыбыстан басталып тұр?
- "А" дыбысы.
- Мынау не?
- Мынау нан
- Нан сөзі "Н" дыбысынан басталып тұр.
- Балалар, осы дыбыстарды қосқанда  бізде "Отан" деген сөз шықты, яғни біздің бүгінгі тақырыбымыз Отанымыз  Қазақстан туралы болмақ. Отан деген не?
Балалардың жауабы. 
Тақпақтар:
  Отан деген Атамекен   
  Отан деген туған жер.
  Отан Ана,Отан үлкен
  Қазақстан туған жер.

   Отан -сенің ата-анаң     
   Отан-досың,бауырың  
   Отан-өлкең, астанаң
   Отан-аудан,ауылың.
Дыбыстық жаттығу:
Қа-қа-қазақстан
Сы-сы-елбасы
Міз-міз-рәміз
Таң-таң-елтаңба
У-у-біздің ту
Да-да-елорда
Қа-қа-қала
Мұғалім: Балалар, бүгін бізге қонаққа қазақ халқы ертегілерінің кейіпкерлері келеміз дейді. Қане оларды шақырайық. 
Домбыраны тартайық	
Қонағымызды шақырайық.
Ертөстік:
-Сәлеметсіңдер ме, балалар! Мен Ертөстікпін, ертегінің мықты батырымын. 
-  Сәлеметсің бе, Ер Төстік. Балалар сенің мықты екендігіңді біледі, ал біздің балалар білімді.
Ер Төстік: Қазір тексерейін. Менің сұрақтарыма жауап беріңдерші. Біздің Республикамыз қалай аталады?
Балалар: Қазақстан Республикасы
Ер Төстік: Елбасымыз кім?
·  Елбасы Нұрсұлтан Әбішұлы Назарбаев.
Ер Төстік: Елордамыз қай қала?
·  Елорда-Астана қаласы.
Ер төстік: Мемлекетіміздің рәміздерін атаңдаршы.
      - Ту,елтаңба,гимн
Ертөстік: Туымыз қандай түсті? 
·  Ту көгілдір түсті.
Мұғалім: Көгілдір түс - ашық аспанның түсі. 
Ертөстік: Туымызда не бейнеленген?
Балалар: Туымызда күн, қыран құс, ою-өрнек бейнеленген.
Мұғалім: Күн - бұл молшылықты, өмірді және күш-қуатты бейнелейді. Қыран құс-бостандықтың белгісі. 
 Балалар Ертөстікке ту туралы тақпақ айтып берейік.
Тақпақ:      1.Айнымайды аспаннан     
                    Біздің тудың бояуы,              
                    Оны халық қашанда
                    Биікке іліп қояды
                   2.Ақ ниеті-алтын күн      
                     Асқақ арман - қыраны, 
                     Жалауы бұл халқымның, 
                     Мәртебесі,Туы, ары. 
Ертөстік: Елтаңбада не бейнеленген?
Балалар: Елтаңбада  шаңырақ , қанатты тұлпар, «Қазақстан» деген жазуы бар.
Мұғалім: Шаңырақ дегеніміз киіз күмбезі - отбасының бейнесі. Екі жағында тұлпарлар-бұл  алдыға  ұмтылған құлшыныстың бейнесi.  
Елтаңба туралы тақпақ  кім айталады?
Тақпақ: Қазақстан Отаным,            
               Әлем білген атағын.  
               Жарқыраған әр танда
               Мемлекеттік Елтаңба.
Ертөстік: Гимн деген не?
Балалар: Гимн- басты ән. 
Мұғалім:Гимн туралы тақпақ айтып берейік.
   Әнұраны елімнің
   Шақырады бірлікке.
   Егеменді халқымның
   Болашағы бірлікте.
Ертөстік: Балалар, сендер ақылды екенсіңдер. Білімдерің арта берсін. Менің қайтатын уақытым болды, қош сау болыңдар!
Мұғалім: Балалар, енді бір серігіп алайық. 
Сергіту сәті:
Биік, биік таулары бар
Орманы бар,көлі бар
Даласы бар, шөлі бар.
Кең даласы құлпыраған
Отанымыз Қазақстан!
Мұғалім: Келесі қонағымызды шақырайық.
Домбыраны тартайық
Қонағымызды шақырайық.
Мақта қыз: Мен мақта кыз, мақта кыз
                     Ертегіден келген кыз
                     Ойнап, күліп бәріміз 
                     Сабақты өткізейік бәріміз.
- Сәлеметсіңдер ме, балалар! Мен Мақта қызбын. Сендерді жылдам, ұғымпаз балалар дейді, сендерге ойын ойнатқым келіп тұр. Мынау қазақтың ою-өрнегі, бұл ою "Қошқар мүйіз" деп аталады. Қазір сендер осы оюды құрастыруларың керек. 
  Мақта қыз: Мынау қазақтың ұлттық ыдысы "Торсық".  Енді маған осы торсықты құрастырып беріңдер.
Мақта қыз: Мынау қобыз, қазақтың ұлттық аспабы.  Енді қобыздың суретін құрастыру керек.
Мақта қыз: Жарайсыңдар балалар. Менің тапсырмаларымды  жақсы орындадыңдар. Білімдерің таудай болып өсе берсін.  Ал, мен ертегіме қайтайын, сау болыңдар!  
Мұғалім:Домбыраны тартайық
                  Қонағымызды шақырайық.
Алдар Көсе: 
Мен Алдармын, Алдармын
Досымын адал жандардың
Жақсыға талай серік боп,
Жаманды талай алдадым!
Сәлеметсіндер ме! Балалар, маған менің досым Қожанасыр Отан жайлы мақал-мәтелдер жаттап келсін деп еді. Мені үйретесіңдер ме?
Балалар: Ел іші – алтын бесік.

Туған жердің ауасы да шипа.
Отансыз адам – ормансыз бұлбұл.

Отан үшін күрес – ерге тиген үлес.

Ер – елінде, гүл – жерінде.

Отан- отбасынан басталады.

Туған жердің жуасы да тәтті.

Әркімнің өз жері – жұмақ.

Өз елінде көртышқан да батыр.

Туған жердің күні де ыстық, түні де ыстық.
Отан оттан да ыстық- Родина горячей огня
Алтын ұяң — Отан қымбат,
Құт берекең-атаң қымбат

Отан елдің анасы, 
Ел ердің анасы.

Отанын сүйген: отқа жанбайды, суға батпайды.

Су жүрген жер береке, 
Ел жүрген жер мереке.

Ана тілің алпыс тілге татиды.

Тіл - достықтың алтын көпірі.    

Отаның тыныш- сен тыныш
    
Отаны бірдің жүрегі бір
Жүрегі бірдің тілегі бір

Бақа көлінде патша, жігіт елінде патша
Алдар Көсе: Жарайсыңдар  балалар, мен енді көп мақал-мәтел білемін. 
Барып Қожа досыма айтып беремін. 
Балалар, енді "Алма кетті домалап " ойынын ойнайық. Мынау не? 
· Мынау алма.
Алдар көсе: Осы алма кімнің қолында қалады, сол бала Отанымызға қатысты сөз айту керек.
Балалар: Алма кетті домалап
                Өзен бойын жағалап
                Кім алманы табады
                Сол ойыннан шығады.

Алдар көсе:Балалар, сендер білгір, ақылды балалар екенсіңдер. Осындай білімдерің үшін мен сендерге сыйлық алып келдім. 
Менің қайтатын уақытым келді. Сау болыңдар!


	Рефлексивті - түзетушілік
	 "Алма кетті домалап "  ойыны арқылы тақырып бойынша сөздерді бекіту



